**Miro Järvenpää** (s. 1. heinäkuuta 2003 Jääli) on suomalainen jääkiekkoilija, joka pelaa Mestis-joukkue Rovaniemen Kiekossa lainalla SM-liigajoukkue Rauman Lukosta. Hän on pelipaikaltaan vasen laitahyökkääjä.

Ura
---

### Seuraura

Järvenpää aloitti jääkiekkoilun kolmevuotiaana Oulun Kärpissä. Hän pelasi juniorina sittemmin Kiimingin Kiekko-Pojissa, josta Järvenpää siirtyi varsinaiseen kasvattajaseuraansa Kiekko-Laseriin. Hän siirtyi sieltä jälleen Kärppiin, jossa Järvenpää voitti kauden 2018–2019 päätteeksi C-nuorten Suomen-mestaruuden. Kaudella 2020–2021 hän toimi seuran U18-joukkueen kapteenina. Järvenpää valittiin kauden päätteeksi U18 SM-sarjan toiseen tähdistökentälliseen. Kaudella 2021–2022 hän oli Kärppien U20-joukkueen paras pistemies ja syöttäjä tehoilla 15+28=43.

Kaudeksi 2022–2023 Järvenpää siirtyi Rauman Lukon U20-joukkueeseen. Hänelle suositteli seuraa Järvenpään kummisetä Kimmo Lotvonen, joka pelasi omalla urallaan Lukossa puolustajana seitsemän kautta. Hän oli 49 tehopisteellä joukkueensa toiseksi paras pistemies Jeremi Tammelan jälkeen. Järvenpää sijoittui koko U20 SM-sarjan pistepörssissä kuudenneksi. Hän debytoi kauden aikana myös Lukon SM-liigajoukkueessa, jossa Järvenpää pelasi ensimmäisen ja kauden ainoaksi jääneen ottelunsa 16. helmikuuta 2023 Tapparaa vastaan. Hänelle avautui paikka Lukon kokoonpanosta, kun joukkueesta oli useita pelaajia sivussa sairastumisten vuoksi. Järvenpää merkittiin vain kolmella täydellä hyökkäysketjulla otteluun lähteneen Lukon nimelliseen kakkosketjuun yhdessä toisen U20-joukkueen hyökkääjän Lenni Hämäläisen kanssa. Hän sai ottelussa jääaikaa lopulta 6.22 minuuttia.

Järvenpää pelasi kauden 2023–2024 suurimmaksi osaksi Lukon U20-joukkueessa. Tammikuussa 2024 seura vuokrasi hänet Mestis-joukkue TUTO Hockeyn riveihin paikkaamaan loukkaantumisia. Järvenpää pelasi siellä kaksi ottelua. Helmikuussa Lukko lainasi hänet viikon ajaksi Iisalmen Peli-Karhuihin, jossa Järvenpää pelasi myös kaksi ottelua. Maaliskuussa Lukko lainasi hänet loppukaudeksi kauden kolmanteen Mestis-joukkueeseensa, Rovaniemen Kiekkoon.

Muuta
-----

Järvenpään isä Miikka pelasi omalla urallaan hyökkääjänä alemmissa sarjoissa. Hän on myöhemmin luonut valmentajauraa Oulun Kärppien organisaatiossa. Järvenpään kummisetä on omalla urallaan SM-liigaa Lukossa ja Kärpissä pelannut puolustaja Kimmo Lotvonen, joka voitti Kärpissä myös kaksi Suomen-mestaruutta (2004 ja 2005).

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2020–2021 | Kärpät | U20-SM | 13 | 2 | 3 | 5 | 6 | 5 | 2 | 2 | 4 | 0 |
| 2021–2022 | Kärpät | U20-SM | 44 | 15 | 28 | 43 | 12 | 6 | 0 | 0 | 0 | 2 |
| 2022–2023 | Lukko | U20-SM | 43 | 18 | 31 | 49 | 16 | – | – | – | – | – |
|  | Lukko | SM-liiga | 1 | 0 | 0 | 0 | 0 | – | – | – | – | – |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |

Lähteet
-------

* Miro Järvenpää The Internet Hockey Databasessa (englanniksi)
* Miro Järvenpää Eurohockey-sivustolla (englanniksi)
* Miro Järvenpää *Elite Prospects*. Everysport Media Group AB.  (englanniksi)

### Viitteet

1. 1 2 3  Tilastot - Miro Järvenpää *liiga.fi*. Jääkiekon SM-liiga Oy. Viitattu 18.2.2023.
2. ↑  Miro Järvenpää *Elite Prospects*. Everysport Media Group AB.  (englanniksi)
3. ↑  Kärppien nollakolmoset- Tutustu pelajiin- Miro Järvenpää #19 *oulunkarpat46.fi*.  12.3.2019. Oulun Kärpät 46 RY. Viitattu 18.2.2023.
4. ↑  Elite Prospects - Kärpät U20 *eliteprospects.com*. Everysport Media Group AB. Viitattu 14.10.2021. (englanniksi)
5. 1 2  Setänen, Eetu: Raumalla pelannut kummisetä suositteli Lukkoa A-nuorten uudelle pistetykille – vanha seura heti vastassa Pitsiturnauksessa, tässä kokoonpano *ls24.fi*.  11.8.2022. Marva Media Oy. Viitattu 18.2.2023.
6. ↑  Elite Prospects - U20 SM-sarja Stats 2022-2023 (Tilastossa kolmanneksi sijoittuneen Antti Virtasen joukkue SaiPa ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 7.6.2023. (englanniksi)
7. ↑  Mäkeläinen, Kimmo: Vihdoin se tuli  – tässä on Lukon kokoonpano Tapparaa vastaan ja syy, miksi sen julkaisemisessa kesti tuntitolkulla *ls24.fi*.  16.2.2023. Marva Media Oy. Viitattu 18.2.2023.
8. ↑  Lukko - Tappara, 16.2.2023 *liiga.fi*.  16.2.2023. Jääkiekon SM-liiga Oy. Viitattu 18.2.2023.
9. ↑  ASIAA VIIKONLOPUN KOKOONPANOSTA JA SAIRASTUVAN TILANTEESTA! *facebook.com*.  26.1.2024. TUTO Hockey Oy. Viitattu 18.2.2023.
10. ↑  Tällä miehistöllä viikon ensimmäiseen! *facebook.com*.  7.2.2024. IPK Hockey Oy. Viitattu 18.2.2023.
11. ↑  MIRO JÄRVENPÄÄ LOPPUKAUDEKSI LAINALLE ROKIIN *rokihockey.fi*.  7.3.2024. RoKi Hockey Oy. Viitattu 8.3.2024.
12. ↑  Miikka Järvenpää *Elite Prospects*. Everysport Media Group AB.  (englanniksi)
13. ↑  Juntto, Anssi: Liu­kas­liik­kei­nen rock­klu­bin isäntä *kaleva.fi*.  29.2.2008. Kaleva365 Oy. Viitattu 18.2.2023.
14. ↑  Kimmo Lotvonen *Elite Prospects*. Everysport Media Group AB.  (englanniksi)

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
18 Jandric |
19 Järvenpää |
20 Nyman |
23 Trah’t |
24 Krannila |
27 Po. Westerholm |
29 Suni |
30 Salonen |
33 Gibson |
36 Järvinen |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
88 Morand |
90 Hämäläinen |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen